**În atentia companiilor/firmelor interesate**

Târg de Carieră

Eveniment organizat în cadrul proiectului POCU/626/6/13/130584 ”SMART Student for Future! Program complex de practică pentru studenții de la Facultatea de Istorie și Filosofie, Litere, Psihologie și Științele Educației, în vederea inserției pe piața muncii”.

Ne face plăcere să vă invităm la Târgul de Carieră organizat în cadrul proiectului POCU/626/6/13/130584 ”*SMART Student for Future! Program complex de practică pentru studenții de la Facultatea de Istorie și Filosofie, Litere, Psihologie și Științele Educației, în vederea inserției pe piața muncii”*. Dorim să invităm compania pe care o reprezentați să își prezinte oferta în cadrul acestui eveniment.

Târgul de Carieră se adresează studenților de la programele de licență și masterat ale Facultăților de Istorie și Filosofie, Litere, Psihologie și Științele Educației din domeniile: istorie, științe politice, relații internaționale, arheologie, arhivistică, turism cultural, etnologie, istoria artei, litere, psihologie și științele educației.

Pentru a facilita participarea companiei dumneavoastră, vă vom pune la dispoziție un stand de prezentare. Vă rugăm să aduceți materialele de prezentare și elementele de identificare vizuală specifice (roll-up, banner etc.).

Prin organizarea acestui eveniment, ne propunem să consolidăm parteneriatul dintre mediul universitar și cel de afaceri, oferind absolvenților noștri oportunități reale de angajare pe piața muncii din România.

Târgul de carieră se va desfășura în data de **12 Mai 2023, între orele 10:00 și 12:00**, la sediul Facultății de Istorie și Filosofie de pe str. Napoca nr 11. În vederea organizării evenimentului vă rugăm să confirmați participarea dumneavoastră până luni, **7 mai 2023**.

Sperăm că veți accepta invitația noastră și vă stăm la dispoziție cu orice informații considerați utile pentru pregătirea participării companiei dumneavoastră. Pentru detalii suplimentare, vă rugăm să ne contactați la adresa de email smart.granturi@ubbcluj.ro sau liliana.suciu@ubbcluj.ro.

Cu stimă,

Lect.dr. Liliana Mateescu Suciu

Manager proiect